วันที่10/8/63 มีเพศสัมพันธ์กับแฟนหลังประจำเดือนหมดพอดี แล้วมีการหลั่งใน หลังจากนั้นดิฉันทานยาคุมฉุกเฉิน แล้ววันที่18ดิฉันเหนมีคราบสีน้ำตาลที่กางเกงในนิดนึง ก้อไม่ได้คิดอะไร วันที่19 ยังมีออกมาอีก แต่ทีนี้ดิฉัน เหนมีก้อนลิ่มสีดำ ออกมา1 ก้อน จนเช้าวันนี้ฉันเข้าห้องน้ำนั่งปัสสาวะ ก้อยังมีเศษน้ำตาลปนปัสสาวะเล็กน้อย แต่3วันมานี่ดิฉันไม่มีอาการปวดท้องแต่อย่างใด มันเกิดจากสาเหตุอะไรได้บ้างคะ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสในกรตั้งครรภ์นั้นถือว่ามีน้อยมาก และไม่จำเป็นต้องทานยาคุมฉุกเฉินไปแต่หากนับได้เกิน 7 วัน ก็จะเลยระยะปลอดภัยไปแล้ว โอกาสในการตั้งครรภ์ก็จะมีได้ อย่างไรก็ตาม หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน ก็จะช่วยป้องกันการตั้งครรภ์ได้ประมาณ 95% ค่ะสำหรับคราบสีน้ำตาลที่ออกมาในวันที่ 18 ส.ค. และก้อนลิ่มสีดำที่ออกมาในวันที่ 19 ส.ค. ก็คือเลือดซึ่งมีปริมาณที่น้อย และเมื่อสัมผัสกับอากาศและความเป็นกรดในช่องคลอด เลือดที่ควรจะเป็นสีแดง จึงกลายเป็นสีดำและน้ำตาลได้ค่ะ ส่วนสาเหตุของการมีเลือดออกนั้น ก็น่าจะเกิดจากผลของยาคุมฉุกเฉินที่ได้ทานไปในวันที่ 10 ส.ค.ได้ค่ะ ซึ่งหากไม่ได้มีปวดท้อง และเลือดออกไม่นานเกิน 5 วัน ก็ไม่ได้ผิดปกติและอันตรายอะไรค่ะสำหรับประจำเดือนในรอบต่อไปนั้น ก็อาจมาช้ากว่าปกติได้ จากผลของยาคุมฉุกเฉินค่ะ